armvectores/hy_wikipedia_2023 huggingface dataset:
Ոսկեղենիկ գորշակարմիր

Ոսկեղենիկ գորշակարմիր (լատ.՝ Hemerocallis fulva), գեղորաշուշանազգիների ընտանիքին պատկանող դեղաբույս։


== Նկարագրություն ==
Մինչև 1 մ բարձրությամբ կարճ կոճղարմատով, երկար, սրածայր արմատամերձ տերևներով, մերկ բազմամյա խոտաբույս է։ Հաստացումներով արմատափնջերը առաջանում են կոճղարմատի ստորին մասում։ Մոտ 3 սմ լայնությամբ սրածայր, նեղ-գծային, կանաչ տերևները ծալված են կենտրոնական ջղի երկարությամբ։ Տերևազուրկ ցողունի գագաթին գտնվող հուրանաձև ճյուղավոր ծաղկաբույլերում հավաքված են խոշոր, անհոտ, կարճակոթ, վեցանդամ ծաղիկները։ Դեղին կամ նարնջագույն ծաղկապատի թերթիկները ներսից կարմրավուն են կամ շագանակագույն-կարմիր։ Կաշվեկերպ ձվաձև պտուղը եռանիստ տուփիկ է, որի բներում սև, փայլուն, եռակող սերմերը դասավորված են երկու շարքով։


== Տարածվածություն ==
Աճում է ստորին, երբեմն նաև միջին լեռնային գոտիների խոնավ վայրերում, այգիներում, գետերի և լճերի ափերին։ Հանդիպում է Արմավիրի, Արարատի, Սյունիքի մարզերում և Արցախում։


== Նշանակություն ==
Բուժական նպատակներով օգտագործում են ոսկեղնիկի արմատները։ Ասիական երկրներում այս բույսի ծաղիկները, կոկոնները, երիտասարդ տերևները և կոճղարմատները թարմ, չորացրած կամ եփած վիճակում օգտագործում են որպես սնունդ։ Երբեմն կոճղարմատներից ստանում են նաև օսլա։


== Ծանոթագրություններ ==
Peace Will Come

«Peace Will Come» (Խաղաղությունը կգա), Եվրատեսիլ 2008 երգի մրցույթում Վրաստանը ներկայացրած Դիանա Գուրցկայայի կատարած երգը, որի հեղինակներն են Կիմ Բրեյտբուրգը և Կարեն Կավալերյանը։ Երգը մրցույթի եզրափակչում զբաղեցրել է 11-րդ հորիզոնականը 83 միավորով։ Դիանա Գուրցկայայի եվրատեսիլյան կատարումներին որպես ձայնակցող բեք վոկալ խմբի անդամ մասնակցած Անրի Ջոխաձեն դրանից չորս տարի անց, արդեն որպես անհատ կատարող, ներկայացրել է Վրաստանը Եվրատեսիլ-2012-ում։


== Ծանոթագրություններ ==


== Արտաքին հղումներ ==
Okładka
Peace Will Come YouTube-ում
Ալինա Արտերչուկ

Ալինա Սերգեյի Արտերչուկ (ռուս.՝ Алина Сергеевна Артерчук, հոկտեմբերի 13, 1995(1995-10-13), Kungur), ռուս ռեգբիստ և բասկետբոլիստ, ռեգբիի «Ենիսեյ-ՍՏՄ» ակումբում, Ռուսաստանի ռեգբի-15-ի և ռեգբի-7-ի կանանց և լողափնյա ռեգբիի հավաքականների խաղացող։ Ռուսաստանի միջազգային կարգի սպորտի վարպետ (30 հուլիսի, 2020)։


== Կենսագրություն ==
Պերմի «Օլիմպիական ռակետներ» ՄՊՄԴ-ի սան է, Ալինան իր մարզական կարիերան սկսել է բասկետբոլում՝ հանդես գալով Կունգուրի սեկցիայում՝ Վյաչեսլավ Սարապուլովի ղեկավարությամբ։ «Լիդերի» կազմում Ռուսաստանի Պերմի մարզի և քաղաքի բազմակի չեմպիոն, 2014 թվականի Պերմի երկրամասի առաջնության լավագույն խաղացող։ 2012 թվականին Պերմի երկրամասի հավաքականի կազմում հանդես է եկել Ռուսաստանի դպրոցականների առաջնությունում, խաղացել է ՊՆԻՊՈՒ-Պ ակումբում՝ 13 համարի մարզաշապիկով (Պերմի պոլիտեխնիկական համալսարանի թիմը) 2012/2013 մրցաշրջանում (8 խաղ, միջինը 7,1 միավոր և 4,9 միավոր անդրադարձ մեկ խաղում)։ Նաև խաղացել է Պերմի դեղագործական ակադեմիայի թիմում, 2014/2015 մրցաշրջանում հանդես է եկել «Զիրյաչկա» (Սիկտիվկար) ակումբի կազմում Ռուսաստանի բասկետբոլի Բարձրագույն լիգայում և Ռուսաստանի գավաթի խաղարկությունում (3 փոխանցում Նոգինի «Սպարտակի» դեմ խաղում)։
2016 թվականի նոյեմբերին Ալինան սկսել է խաղալ ռեգբի, հանդես է գալիս «Վիտյազում» (Պերմ) և նրա ավագն է։ Մոսկվայի առաջնության արծաթե մեդալակիր և լողափնյա ռեգբիի Ռուսաստանի չեմպիոն «Վիտյազի» կազմում (2017 թվականի առաջնության լավագույն խաղացող)։ 2017 թվականի հուլիսին ծովափնյա ռեգբիի հավաքական է հրավիրվել Եվրոպայի առաջնությանը մասնակցելու համար, որտեղ ռուսները հաղթանակ են տարել։ 2019 թվականին Ռուսաստանի հավաքականի կազմում դարձել է ռեգբիի Եվրոպայի առաջնության բրոնզե մեդալակիր և նվաճել ռեգբի-7-ի Եվրոպայի առաջնությունը։ 2019 թվականի դեկտեմբերին հայտավորվել է Քեյփթաունում կայանալիք 2019/20 Համաշխարհային սերիայի փուլին մասնակցելու համար։ Նույն թվականին Նեապոլում դարձել է ռեգբի-7-ի 2019 թվականի ամառային ունիվերսիադայի բրոնզե մեդալակիր (ներկայացրել է Մոսկվայի միջազգային ակադեմիան) և հանդես է եկել Դուբայի ռեգբիի փառատոնում որպես ռեգբի-7-ի երկրորդ հավաքականի խաղացող։
Տոկիոյում 2020 թվականի Ամառային օլիմպիական խաղերի ժամանակ ընդգրկվել է Ռուսաստանի օլիմպիական կոմիտեի թիմի պահեստայինների թվում։ Նույն 2021 թվականին խաղացել է Եվրոպայի ռեգբիի առաջնության երկրորդ փուլում Մոսկվայում և հաղթել է Ռուսաստանի հավաքականի կազմում։


== Ծանոթագրություններ ==


== Արտաքին հղումներ ==
«Ալինա Արտերչուկի էջը» (անգլերեն)։ Միջազգային օլիմպիական կոմիտե։ Արխիվացված է օրիգինալից 2021-08-04-ին։ Վերցված է 2021-08-10
Գյարգինո

Գյարգինո (ռուս.՝ Гяргино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մովսես Բ Եղիվարդեցի

Մովսես Բ Եղիվարդեցի (ծ.թ. անհայտ – 604), Ամենայն հայոց կաթողիկոս 574 թվականից։ Նրա օրոք գործածության մեջ է դրվել Հայոց տոմարը։ 591 թվականին Բյուզանդիայի կայսր Մորիկը ժողով է գումարել Կ. Պոլսում, որը Հայոց կաթողիկոսից պահանջում է, որ Հայ եկեղեցին ընդունի քաղկեդոնականություն։ Հայ եկեղեցու բյուզանդականին միաբանվելու միջոցով գաղափարապես ամրապնդվելու էր կայսրության տիրապետությունը Հայաստանում։ Սակայն Մովսես Բ Եղիվարդեցին մերժում է այդ առաջարկը, ինչից հետո կայսրը Հայաստանի բյուզանդական մասում ստեղծում է հակաթոռ կաթողիկոսություն՝ կաթողիկոս կարգելով Հովհաննես Բագարանցուն (591–611), որի աթոռանիստն է դառնում Կոտայք գավառի Ավան գյուղաքաղաքը։
Կաթողիկոսական գահին Մովսես Բ Եղիվարդեցուն նախորդել է Հովհաննես Բ Գաբեղենցին, հաջորդել՝ Աբրահամ Ա Աղբաթանեցին։


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Էլմիրա Հեքեքյան

Էլմիրա Աբրահամի Հեքեքյան (Աբրահամյան) (փետրվարի 29, 1928(1928-02-29), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - փետրվարի 20, 2019(2019-02-20), Երևան, Հայաստան), հայ ռեժիսոր, բեմադրիչ, ՀԽՍՀ արվեստի վաստակավոր գործիչ (1986), Երկրորդ համաշխարհային պատերազմի մասնակից։


== Կենսագրություն ==
Էլմիրա Աբրահամյանը ծնվել է Գանձակում, Աբրահամ և Ռոզալիա Աբրահամյանների ընտանիքում։ Մասնակցել է Երկրորդ համաշխարհային պատերազմին։ 1949 թվականից աշխատել է Հայաստանի հանրային ռադիոյի խմբագրությունում։ 1953 թվականին ավարտել է Երևանի գեղարվեստա-թատերական ինստիտուտը, 1975 թվականին Մոսկվայում կատարելագործվել հեռուստատեսության համամիութենական ինստիտուտի գլխավոր ռեժիսորների դասընթացներում։ 1946-1948 թվականներին աշխատել է Բաքվի Լևոն Երամյանի անվան, 1953-1957 թվականներին՝ Երևանի ռուսական թատրոններում, 1958 թվականից՝ Հայաստանի հեռուստաստուդիայի ռեժիսոր։ 1953 թվականից (ընդհատումներով) դասավանդել է Երևանի պարարվեստի, երաժշտական ուսումնարաններում, ԵԹԱԻ-ում։ Հեղինակ է բազմաթիվ հեռուստահաղորդաշարերի՝ «Զրույցներ գեղագիտության մասին», «Գեղեցիկի աշխարհում», «Շախմատային այբուբեն», «Թատերական հուշեր», «Վարք ու բարք», «Հասմիկ» և այլն։ Նկարահանել է «Մինչև 16 տարեկաններին թույլատրվում է․․․» ֆիլմը (1964, Համամիութենական կինոփառատոնի առաջին մրցանակ, Պրահայի միջազգային կինոփառատոնի դիպլոմ, 1965)։ Լուիզա Սամվելյանի համագործակցությամբ ներկայացրել է համաշխարհային դրամատուրգիայի եզակի նմուշներ՝ բեմադրելով Արիստոֆանի «Ամպերը», Եվրիպիդեսի «Իֆիգենիան Ավլիսում» (երկուսն էլ՝ 1971), Ջ. Բրունոյի «Մոմակալը» (1973) և այլն։


== Անդամակցություն ==
Հայաստանի թատերական գործիչների միության անդամ, 1948
Բնական գիտությունների եվրոպական ակադեմիայի անդամ, 2006
Բնության և հասարակական գիտության միջազգային ակադեմիայի անդամ, 2009
Հայաստանի Հեռուստատեսության և ռադիոյի ակադեմիաների իսկական անդամ, 2011՝
«Հայաստանի փոքրիկ երգիչներ» միջազգային ասոցիացիայի փոխնախագահ, 1992


== Պարգևներ ==
ԽՍՀՄ Պետռադիոյի պատվոգիր
Համամիութենական կինոփառատոնի առաջին մրցանակ, 1964
Պրահայի միջազգային կինոփառատոնի դիպլոմ, 1965
ՀԽՍՀ Գերագույն խորհրդի պատվոգիր, 1975
ՀԽՍՀ արվեստի վաստակավոր գործիչ, 1986
ՀՀ թատերական գործիչների միության ոսկե մեդալ, 2007
ՀՀ մշակույթի նախարարության ոսկե մեդալ, 2007
ՀՀ կրթության և գիտության նախարարության ոսկե մեդալ, 2007
«Մարշալ Բաղրամյան» մեդալ, 2008
«Գարեգին Նժդեհ» մեդալ, 2009
Մովսես Խորենացու մեդալ 2018


== Ընտանիք ==
Հայր՝ Աբրահամ Աբրահամյան, զինվորական։
Մայրը՝ Ռոզալիա Աբրամովնա Աբրահամյան, «Հայրենական մեծ պատերազմի» կամավոր, պատվավոր մանկավարժ, ռուսաց լեզվի և գրականության ուսուցիչ։
Դուստր՝ Աննա Հեքեքյան, հայ կինոռեժիսոր, սցենարիստ
Որդի՝ Տիգրան Հեքեքյան, Սայաթ-Նովայի անվան երաժշտական դպրոցի տնօրեն, «Փոքրիկ երգիչներ» երգչախմբի հիմնադիր և գեղարվեստական ղեկավար։


== Ծանոթագրություններ ==
Ռուդակովի լեռ

Ռուդակովի լեռ (ռուս.՝ Гора Рудакова), հանգած հրաբուխ, գտնվում է Ուռուպ Կուրլսկայ կղզու կենտրոնական մասում, Ռուսաստանում։ Խառնարանի լայնությունը 700 մ, խառնարանային լճի լայնությունը 300 մ է, իսկ բարձրությունը՝ 542 մ։ Լեռան լանջերը պատված են թզուկ փայտերով։ Հյուսիսային լանջին կա մի ժայռ։


== Արտաքին հղումներ ==
http://parusa.narod.ru/bib/books/fareast/1406-2.htm
http://geo-search.ru/point-details.html?pointId=3841418
Պարի Սեն-Ժերմեն

Պարի Սեն-Ժերմեն կամ ՊՍԺ (ֆր.՝ Paris Saint-Germain), ֆրանսիական ֆուտբոլային ակումբ Փարիզից։ Ակումբը հիմնադրվել է 1970 թվականին և ներկայումս հանդես է գալիս Լիգա 1-ում՝ Ֆրանսիայի բարձրագույն դիվիզիոնում։ Տնային հանդիպումները անցկացնում է Պարկ դե Պրենս մարզադաշտում։
Պարի Սեն-Ժերմենը Ֆրանսիայի ամենահաջողակ ակումբն է՝ նվաճած 34 գավաթներով։ ՊՍԺ-ն Ֆրանսիայի միակ թիմն է, որ երբեք դուրս չի մնացել Լիգա 1-ից, Ֆրանսիայի այն 2 ակումբներից է, որ եվրոպական գավաթ են նվաճել, ինչպես նաև՝ համարվում է Ֆրանսիայի և ամբողջ աշխարհի ամենաշատ երկրպագու ունեցող ֆուտբոլային ակումբներից մեկը։
ՊՍԺ-ն 6 անգամ հաղթել է Լիգա 1-ը, որոնցից 4-ը՝ անընդմեջ մրցաշրջաններում։ Բացի այդ, ակումբը ռեկորդային 11 անգամ հաղթել է Ֆրանսիայի գավաթը, ռեկորդային 7 անգամ՝ Ֆրանսիայի լիգայի գավաթը և ռեկորդային 7 անգամ նվաճել է Ֆրանսիայի սուպերգավաթը։ Պարի Սեն-Ժերմենը 1-ական անգամ հաղթել է ՈՒԵՖԱ Գավաթակիրների գավաթը և ՈՒԵՖԱ Ինտերտոտո գավաթը։ Ակումբը ունի մրցակցություն Օլիմպիկ Մարսելի հետ։


== Նվաճումներ ==


=== Ազգային ===
Լիգա 1
Հաղթող (10)․ 1985–86, 1993–94, 2012–13, 2013–14, 2014–15, 2015–16, 2018, 2019, 2020, 2022
Լիգա 2
Հաղթող (1)․ 1970–71
Ֆրանսիայի գավաթ
Հաղթող (11, ռեկորդ)․ 1981–82, 1982–83, 1992–93, 1994–95, 1997–98, 2003–04, 2005–06, 2009–10, 2014–15, 2015–16, 2016–17
Ֆրանսիայի լիգայի գավաթ
Հաղթող (7, ռեկորդ)․ 1994–95, 1997–98, 2007–08, 2013–14, 2014–15, 2015–16, 2016–17
Ֆրանսիայի սուպերգավաթ
Հաղթող (7)․ 1995, 1998, 2013, 2014, 2015, 2016, 2017


=== Միջազգային ===
ՈՒԵՖԱ Գավաթակիրների գավաթ
Հաղթող (1)․ 1995–96
ՈՒԵՖԱ Ինտերտոտո գավաթ
Հաղթող (1)․ 2001


== Ներկա կազմ ==
2019 թվականի փետրվարի 1-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
ՊՍԺ-ի պաշտոնական կայքը
ՊՍԺ-ի պաշտոնական Ֆեյսբուքի էջը
ՊՍԺ-ի պաշտոնական Ինստագրամի էջը
ՊՍԺ-ի պաշտոնական Տվիտերի էջը
ՊՍԺ-ի պաշտոնական ՅուԹյուբի էջը
ՊՍԺ-ն transfermarkt-ում
ՊՍԺ-ն futbol24.com-ում
ՊՍԺ-ն soccerway.com կայքում
ՊՍԺ-ն ՈՒԵՖԱ-ի պաշտոնական կայքում
ՊՍԺ-ն Լիգա 1-ի պաշտոնական կայքում
Մատ տնկելը

Մատ տնկելը մարդկային ժեստ է, որով մի անձը կարող է վիրավորել մյուսին։ Կատարվում է միջնամատի օգնությամբ և կարող է նշանակել «Ռա՜դ եղիր» անհարգալից արտահայտությունը։
Նախապես տարածված է եղել արևմտյան մշակույթում և հատկապես՝ Միացյալ Նահանգներում։
Մատնատնկումը կատարվում է միջնամատի օգնությամբ՝ այն բարձրացնելով, իսկ, մյուս մատներն ամուր սեղմելով բռան մեջ. ։


== Ծագում ==
Ըստ ամենատարածված և թերևս գրավոր ստույգ աղբյուրների՝ միջնամատ ցույց տալու ժեստը հնուց է եկել։ Հանդիպում է հռոմեացի և հույն պատմիչների մոտ։ Ասվում է, որ միջնամատը կոչվում էր «ամոթանքի մատ» և անգամ կայսրերն էին այդ ժեստն անում։
Ըստ տարածված առասպելի, հարյուրամյա պատերազմի ժամանակ, ֆրանսիացի զինվորները սպառնում էին կտրել անգլիացի աղեղնավորների ցուցամատն ու միջամատը, երկար աղեղի օգտոգործումն անհնարին դարձնելու համար։ Անգլիացիներն հաղթանակից հետո իրենց ցուցամատն էին ուղղում դեպի պարտված ֆրանսիացիները, որպես վերջիններիս պարտության նշան։ Նույն առասպելը փորձում է բացատրել նաև V–անման ժեստի (հաղթանակի նշանի) ծագումը։


== Գրականություն ==
Fairman Christopher M. (2009)։ Fuck: Word Taboo and Protecting Our First Amendment Liberties։ Sphinx Publishing։ ISBN 1572487119 (անգլ.)


== Ծանոթագրություններ ==
ԱԴԾ-ն պայթեցնում է Ռուսաստանը

ԱԴԾ-ն պայթեցնում է Ռուսաստանը (ռուս.՝ ФСБ взрывает Россию), Ալեքսանդր Լիտվինենկոյի և Յուրի Ֆելշտինսկու կողմից գրված գիրք։ Թարգմանվել է 20 լեզվով և հրատարակվել է ավելի քան 20 երկրներում։ Գրքում հեղինակները պատմում են 1999 թվականին աշնանը Ռուսաստանում բնակելի տների պայթյունների մասին, որոնք, ըստ հեղինակների, հանդիսացել է Ռուսաստանի Դաշնության Անվտանգության պետական ծառայության կեղծ դրոշի ներքո իրականացված (en) գաղտնի գործողություն՝ Չեչենական երկրորդ պատերազմը արդարացնելու և Վլադիմիր Պուտինին իշխանության հասցնելու համար։ Սակայն Ռուսաստանում գիրքն պաշտոնապես բռնագրավվել և արգելվել է պետական գաղտնիքը բացահայտելու համար, ընդգրկվելով Ծայրահեղական նյութերի դաշնային ցանկի մեջ։ Գրքում ներկայացված պատմությունը ի սկզբանե հրապարակվել է Յուրի Շչեկոչիխինի կողմից 2001 թվականի օգոսոտսին Նովայա գազետա թերթի հատուկ թողարկման մեջ, իսկ 2002 թվականին լույս է տեսել որպես առանձին գիրք։


== Նախապատմություն ==
Համաձայն հարցազրույցի, Յուրի Ֆելշտինսկին Ռուսաստանում բնակելի տների պայթյունների մասին նյութեր է սկսվել հավաքել 2001 թվականին, չպատկերացնելով, որ Ռուսաստանի Անվտանգության պետական ծառայությունը կարող է դրանց կազմակերպման հետ որևէ կապ ունենալ։ Նա խիստ անհանգստացել էր, երբ պարզել էր, որ պայթյունները փաստացի կազմակերպել է ԱԴԾ-ն։ Ֆելշտինսկին խորհրդակցել է գրող և Գլխավոր հետախուզական վարչության նախկին սպա Սերգեյ Սուվորովի հետ։ Ֆելշտինսկին հարցրել է Սուվորովին՝ Անձամբ դուք կպայթեցնե՞ք անմեղ բնակիչներով տունը՝ հրամանը ստանալուց հետո։ Սուվորովը պատասխանել է՝ Իհարկե, ես դա կանեմ։ Դա մեր գործն է։ Մենք միշտ հետևում ենք հրամաններին։ Ֆելշտինսկին կապվել է Ալեքսանդր Լիտվինենկոյի հետ, ով դարձել է գրքի համահեղինակը։ Ֆելշտինսկին ճանաչում էր Լիտվինենկոյին 1998 թվականից։


== Ֆիլմ ==
2001 թվականին գրքի հիման ֆրանսիացի պրոդյոսերներ Ժան-Շառլ Դենյոյի (Jean-Charles Deniau) և Շառլ Գազելի (Charles Gazelle) կողմից լույս է տեսել Հարձակում Ռուսաստանի վրա (ռուս.՝ Покушение на Россию) վավերագրական ֆիլմը (նաև հայտնի է որպես Պայթեցնելով Ռուսաստանը) ։ Ալեքսանդր Լիտվինենկոն և Յուրի Ֆելշտինսկին աշխատել են որպես ֆիլմի խորհրդակիցներ։ Ֆիլմը ցուցադրվել է հեռուստատեսությամբ Էստոնիայի, Լատվիայի և Լիտվայի հեռուստատեսությամբ։


== Ծանոթագրություններ ==


== Արտաքին հղումներ ==
Blowing Up Russia: The Secret Plot to Bring Back KGB Terror Live interview by historian Yuri Felshtinsky about the book, Aleksander Litvinenko and situation in Russia at C-SPANԿաղապար:Ալեքսանդր Լիտվինենկո
Պաացա

Պաացա (էստ․՝ Paatsa), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ղըրաղ Քասաման

Ղըրաղ Քասաման (ադրբ.՝ Qıraq Kəsəmən), գյուղ ներկայիս Ադրբեջանական Հանրապետության Աղստևի շրջանում։


== Բնակչություն ==
2009 թվականի մարդահամարի համաձայն գյուղում բնակվում է 1880 մարդ։


== Տես նաև ==
Աղստևի շրջան


== Ծանոթագրություններ ==
Ալիքային ճակատ

Ալիքային ճակատ — մակերես, որին հասել է ալիքը տրված ժամանակի պահին։ Ալիքային պրոցեսի դեպքում — մակերես, որի վրա ալիքային պրոցեսի փուլային արժեքը նույն է (հակիրճ. Ալիքային փուլը — դա տարբեր փուլերի մակերեսն է)։ Ալիքային փուլը դա ալիքային մակերեսի մասնավոր դեպքն է։
Ալիքային ճակատները լինում են. գնդաձև, հարթ, գլանաձև։ Ալիքային ճակատի նորմալը համընկնում է տրված կետում ալիքի տարածման ուղղության հետ։ Եթե ալիքային ճակատում ալիքի լայնույթը միևնույն է ապա ալիքը համարվում է համասեռ։
Ալիքային ճակատի ամեն մի կետ համարվում է երկրորդական ալիքի աղբյուր, որոնք կարճ ժամանակամիջոցում ստեղծում է ալիքային ճակատ նոր տեղում։


== Աղբյուրներ ==
Encyclopaedia of Physics (2nd Edition), R.G. Lerner, G.L. Trigg, VHC publishers, 1991
Ռաչատնիկի (գյուղ, Միխայլովսկի շրջան)

Ռաչատնիկի (ռուս.՝ Рачатники), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շելդեն Ուիլյամս

Շելդեն Դեմար Ուիլյամս (անգլ.՝ Shelden DeMar Williams, հոկտեմբերի 21, 1983(1983-10-21), Օկլահոմա Սիթի), ամերիկացի պրոֆեսիոնալ բասկետբոլիստ։


== Կարիերան NBA-ում ==
Ուիլյամսը ընտրվել է 2006 թվականի NBA դրաֆթի ժամանակ «Ատլանտա Հոքս» ակուբմի կողմից 5-րդ համարի ներքո։ 2008 թվականի փետրվարի 16-ին Ուիլյամսը փոխաինվել են «Սակրամենտո Քինգս»՝ Մայք Բիբիի։
2009 թվականի փետրվարի 19-ին Ուիլյամսը Բոբի Բարունի հետ միասին փոխարինվել է «Մինեսոտա Թիմբերվուլվզ»՝ Ռաշադ Մակենտսի և Կելվին Բուտի։
2009 թվականի օգոստոսի 7-ին Ուիլյամսը մեկամյա պայմանագիր է կնքել «Բոստոն Սելտիքս» ակումբի հետ։
2010 թվականին պայմանագիր է կնքել «Դենվեր Նագեթս» ակումբի հետ։ 2011 թվականի փետրվարի Կարմելո Էնտոնիի հետ միասին տեղափոխվել է «Նյու Յորք Նիքս»։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


==== Փլեյ Օֆ ====


== Ծանոթագրություններ ==


== Արտաքին հղումներ ==
NBA-ում ելույթների վիճակագրությունը www.basketball-reference.com կայքում
Կաետան Աբգարովիչ

Կաետան Աբգարովիչ (լեհ.՝ Kajetan Abgarowicz; կեղծանունը` Սոլթան Աբգար, օգոստոսի 7, 1856(1856-08-07), Չեռնյովե, Գալիցիայի և Լոդոմերիայի թագավորություն, Ավստրիական կայսրություն - հուլիսի 27, 1909(1909-07-27), Տրուսկավեց, Դրոգոբիչի պովիատ, Գալիցիայի և Լոդոմերիայի թագավորություն, Ավստրո-Հունգարիա և Տրուսկավեց, Drohobych (district), Լեհաստանի Երկրորդ Հանրապետություն), լեհահայ գրող, Աբգարովիչների ազնվական տոհմից։ Ապրել և ստեղծագործել է Լեհաստանում։ Աշխատակցել է «Հողագործ» լեհերեն ամսագրին։


== Կենսագրություն ==
Ծնվել է 1856 թվականի օգոստոսի 7-ին` Ստանիսլավ (ներկայումս՝ Իվանո-Ֆրանկովսկ) քաղաքի մոտ գտնվող Չեռնյովե բնակավայրում (այժմ՝ Ուկրաինա), հայ կալվածատիրոջ ընտանիքում։ Մայրը լեհուհի էր։ Ստացել է լեհական կրթություն։
Մահացել է 1909 թվականի հուլիսի 27-ին, Տրուսկավեց քաղաքում։


== Աշխատություններ ==
Գրել է մի շարք վեպեր, բանասիրական գրքեր, ինչպես «Չղջիկների ակումբը», «Նեա», նաև մի վեպ՝ լեհահայերի կյանքից՝ «Նախանձ» վերնագրով։ Իր կյանքից վերցրած դեպքերի մի շարք էլ լույս է ընծայել «Գյուղական բակից» խորագրով, բոլորն էլ լեհերեն։ 1901 թվականին Լվովում լեհ մտավորականների հետ հիմնադրել է «Զարյա» հանդեսը։ Առաջին վեպը՝ երկհատոր «Ամուրիների ակումբը», լույս է տեսել 1892 թվականին, Լվովում։ Հայտնի են նաև «Ցարական կայսրությունից» (1892), «Խաբված հույս» (1894), «Սիրային համաձայնություն» (1894), «Գյուղական բակից» (1895) երկերը։ Գրական գործունեության վերջին շրջանի գործերից են «Բավական ուշ է», «Էմիրի մահը», որոնք լույս են տեսել 1909 թվականին։ Կաետանի վեպերի թեման եղել է լեհական շլյախտայի կյանքը։ Գրել է նաև տնտեսագիտական բնույթի հոդվածներ, որոնք հրապարակվել են «Հողագործ» (լեհերեն) հանդեսում։


== Ստեղծագործություններ ==
«Չղջիկների ակումբը»
«Նեա»
«Նախանձ», վեպ
«Ամուրիների ակումբը», վեպ (1892)
«Ցարական կայսրությունից» (1892)
«Խաբված հույս» (1894)
«Սիրային համաձայնություն» (1894)
«Գյուղական բակից» (1895)
«Բավական ուշ է» (1909)
«Էմիրի մահը» (1909)


== Գրականություն ==
Henryk Markiewicz: Pozytywizm. Wyd. VII. Warszawa: Wydawnictwo Naukowe PWN, 2008, s. 446, seria: Wielka Historia Literatury Polskiej. ISBN 978-83-01-13849-3.
Kajetan Abgarowicz. W: Polski Słownik Biograficzny. T. 1. Kraków: 1935, s. 4-5.
Krzyżanowski, Julian (1978). A history of Polish literature. Panstwowe Wydawnictwo Naukowe. p. 408.
Чомарян С. А. Два видных деятеля польской культуры армянского происхождения // Историко-филологический журнал. — Ереван, 1986. — № 4.
Микитин І. Я. До питання про своєрідність образотворення у прозі Каєтана Абгаровича на гуцульську тематику(չաշխատող հղում) // Світова література на перехресті культур і цивілізацій: Збірник наукових праць. — Випуск 2. — 2010.


== Ծանոթագրություններ ==


== Արտաքին հղումներ ==
Կաետան Աբգարովիչի ստեղծագործությունները Polona.pl կայքում
Տատիկ քարե բնական քանդակ

Տատիկ քարե բնական քանդակ, երկրաբանական բնության հուշարձան Հայաստանում։ Բնության հուշարձանը գտնվում է Արագածոտնի մարզի Դաշտադեմ գյուղի հարավարևելյան եզրին։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
(8939) Օնոդաջունջիրո

(8939) Օնոդաջունջիրո (անգլ.՝ Onodajunjiro), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 29-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,920907 ա. մ., առավելագույնը մոտենում է 2,7041 ա. մ. հեռավորության վրա և հեռանում 3,1377 ա. մ.։ Արեգակի շուրջ մեկ ամբողջական պտույտ է կատարում 1823,37 երկրային օրվա ընթացքում, իր ուղեծրով շարժվելով միջինում 0,197437 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8939) Օնոդաջունջիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օնիտկովցի

Օնիտկովցի (ուկրաիներեն՝ Онитківці), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1242 թվականին։
2001 թվականի տվյալներով Օնիտկովցի գյուղում բնակվում էր 185 մարդ։ Բնակավայրը զբաղեցնում է 0,97 կմ² տարածք։ Բնակչության խտությունը կազմում էր 190,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եցինա

Եցինա (ռուս.՝ Ецина, օսերեն՝ Ецъына), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավելիզ

Ավելիզ, գետակ Հայկական լեռնաշխարհում, Արածանիի ավազանում, հոսում է Ավելիզ լճի մոտով։


== Ծանոթագրություններ ==
Շպակի (գյուղ, Սմոլենսկի շրջան)

Շպակի (ռուս.՝ Шпаки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիռհամի

Դիռհամի (էստ․՝ Dirhami), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կերամիկ (քաղաքատիպ ավան, Ուկրաինա)

Անվան այլ կիրառումների համար տե՛ս՝ Կերամիկ (այլ կիրառումներ)Կերամիկ (ուկրաիներեն՝ Керамік), քաղաքատիպ ավան Ուկրաինայի Դոնեցկի մարզի Յասինովատսկի շրջանում։
2011 թվականի տվյալներով Կերամիկ քաղաքատիպ ավանում բնակվում էր 385 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անտոնի Տոմիշկո

Անտոնի Տոմիշկո (ռուս.՝ Антоний Осипович, Իոսիֆովիչ ռուս.՝ Иосифович) Տոմիշկո (ծննդյան պահին՝ Անտոնին Տոմիշկո, չեխ․՝ Antonín Tomíška, ապրիլի 6, 1851(1851-04-06), Heřmanův Městec - հոկտեմբերի 8 (21), 1900 կամ հոկտեմբերի 8, 1900(1900-10-08), Սանկտ Պետերբուրգ, Ռուսական կայսրություն), չեխական ծագմամբ ռուս ճարտարապետ,  Սանկտ Պետերբուրգի գեղարվեստի ակադեմիայի իսկական անդամ (1893 թվականից)։ Ռուսաստանում և Բուլղարիայում մի շարք կառույցների նախագծերի հեղինակ է, այդ թվում` Սանկտ Պետերբուրգում գտնվող «Կրեստի» բանտային համալիրի ճարտարապետն է։


== Կենսագրություն ==
Անտոնի Տոմիշկոն ծնվել է Չեխիայի Գերմանուվ Մեստեց գյուղաքաղաքում։ Անտոնիի հայրը եղել է քանդակագործ, և տղան մանուկ հասակից սկսել է նկարել։
1870-1874 թվականներին Տոմիշկոն սովորել է Սանկտ Պետերբուրգի գեղարվեստի ակադեմիայում։ 1872 թվականին արժանացել է 2 արծաթե մեդալի, 1873 թվականին՝ 1 արծաթե և 2 ոսկե մեդալների իրականացրած ծրագրի համար։ 1875 թվականին ստացել է դասական նկարչի կոչում և, որպես գեղարվեստի ակադեմիայի կրթաթոշակառու, 4 տարի ժամկետով ուղարկվել արտասահման։ 1879 թվականին «3000 հոգու համար նախատեսված ուղղափառ տաճարի» նախագծի և այլ աշխատանքների համար արժանացել է ակադեմիկոսի կոչման։ 1879 թվականից դասավանդել է Սանկտ Պետերբուրգի գեղարվեստի ակադեմիայում, 1888 թվականին դարձել է պրոֆեսոր։ 1894-1900 թվականներին ղեկավարել է ակադեմիայի գեղարվեստի բարձրագույն դպրոցի արվեստանոցը, 1897-1898 թվականներին եղել է բարձրագույն դպրոցի ռեկտոր։
Անտոնի Օսիպովիչ Տոմիշկոն մահացել է 1900 թվականին Սանկտ Պետերբուրգում։ Թաղված է Նիկոլսկու գերեզմանատան Ալեքսանդրո-Նևսկի դափնիների ծառուղում։ Գերեզմանը չի պահպանվել։


== Ստեղծագործական ուղի ==
Տոմիշկոն հայտնի է իր նախագծած բազմաթիվ հասարակական շենքերով, որոնք հիմնականում իրականացրել է ռուսական ոճով։ Սանկ Պետերբուրգում նրա իրականացրած նախագծերից են՝ Սանկտ Պետերբուրգի անկելանոց (Վոլկովկա գետի առափնյա 3), ֆելդշերների ուսումնարան (Սանկտ Պետերբուրգի Սուվորովսկի պողոտա 4), Կույրերի Ալեքսանդրո-Մարինիսկոե ուսումնարան (Պրոֆեսոր Պոպովի փողոց 37)։ Ճարտարապետին մեծ ճանաչում բերեց բանտային շենքերի շարքի նախագծումը, որը ներառում է «Կրեստի» շենքերի համալիրը և Պետերբուրգի առաքվող կալանավորների բանտը (Մոնտասիրկա գետի առափնյա 13-15)։
Բացի այդ Տոմիշկոն մասնակցել է Պետրոպավլովյան ամրոցի մեծ իշխանի գերեզմանատան կառուցմանը, ինչպես նաև 	
Պետերգոֆի Ալեքսանդրիա պալատական համալիրում Նիկոլայ II-ի համար Ամառային բնակավայր, որը միակ պալատն է իր ճարտարապետական պրակտիկայի ընթացքում։


== Ծանոթագրություններ ==


== Արտաքին հղումներ ==
Эрика Сидорова. Не только Кресты: Наследие архитектора Томишко не исчерпывается известными тюремными постройками // Санкт-Петербургские Ведомости, 08.03.2011, № 047
Перов Д. В. Классик тюремного зодчества // История Петербурга, № 6(22) / 2004 — стр. 55—60
Անատոլի Էյրամջյան

Անատոլի Նիկողայոսի Էյրամջյան, Անատոլի Նիկողայոսի Տեր-Գրիգորյան (հունվարի 3, 1937(1937-01-03), Բաքու, Ադրբեջանական ԽՍՀ, ԽՍՀՄ - սեպտեմբերի 23, 2014(2014-09-23), Մայամի, ԱՄՆ), խորհրդային հայ կինոռեժիսոր, սցենարիստ, դերասան, կոմպոզիտոր և գրող։


== Կենսագրություն ==
Անատոլի Տեր-Գրիգորյանը ծնվել է 1937 թվականի հունվարի 3-ին Բաքվում։ Հայրը՝ Նիկողայոս Տեր-Գրիգորյանը, երաժշտության ուսուցիչ էր, դաշնակահար։ Մայրը, ում ազգանունը վերցրել է Անատոլին՝ Արևիկ Էյրամջյանը, հայտնի գրող Ղազարոս Աղայանի թոռնուհին էր։
1961 թվականին ավարտել է Ադրբեջանի նավթի և քիմիայի ինստիտուտը։
Գրել է կարճ հումորային պատմվածքներ, 1972-1973 թվականների «Լիտերատուրնայա գազետա»-ի «Ոսկե հորթ» մրցանակի դափնեկիր։
1972 թվականին ավարտել է Սցենարիստների և ռեժիսորների բարձրագույն դասընթացների սցենարիստական բաժինը (Իոսիֆ Օլշանսկու արվեստանոց)։ Այդ ժամանակվանից սկսում է գրել սցենարներ, իսկ 1989 թվականից իր սցենարների հիման վրա ֆիլմեր է նկարահանել։ 1980-1990-ական թվականների «կոոպերատիվ ֆիլմերի» վառ ներկայացուցիչ։
1992 թվականին ձևավորված «Նոր Օդեոն» կինոստուդիայի գեղարվեստական ղեկավարն էր, Ռուսաստանի կինեմատոգրաֆիստների միության անդամ։ 2005 թվականից ֆիլմեր չի նկարահանել և մշտապես բնակվել է ԱՄՆ-ում։
Մահացել է 2014 թվականի սեպտեմբերի 23-ին Մայամիում՝ սրտի կանգից։


== Ֆիլմագրություն ==


=== Դերերը կինոյում ===


=== Ռեժիսոր ===


=== Սցենարիստ ===


=== Կոմպոզիտոր ===


=== Պրոդյուսեր ===


== Ծանոթագրություններ ==


== Արտաքին հղումներ ==
«Анатолий Эйрамджан. Биография»։ РИА Новости։ սեպտեմբերի 24, 2014։ Վերցված է հունվարի 17, 2017
Միդելային հատվածք

Միդելային հատվածք, միդել (հոլանդերեն՝ middel, բառացիորեն՝ միջին), ջրում կամ օդում շարժվող մարմինների (օրինակ, նավի իրանի, ինքնաթիռի ֆյուզելաժի և այլն) համար, մարմնի շարժմանն ուղղահայաց հարթության մեջ գտնվող ամենամեծ մակերես ունեցող հատույթ։ Միդելային հատվածքի մակերես ասելով, հասկանում են նաև մարմնի՝ շարժմանն ուղղահայաց հարթության վրա պրոյեկցիայի մակերեսը։
Իմաթիա

Իմաթիա (հուն․՝ Ημαθία), նոմոս Հունաստանի Հանրապետության հյուսիսում՝ Կենտրոնական Մակեդոնիա պերիֆերիայում։ Իմաթիա նոմոսի վարչական կենտրոնը և խոշորագույն քաղաքը համարվում է Վերիա քաղաքը։
Ըստ 2001 թվականի մարդահամարի տվյալների, նոմոսի բնակչությունը կազմում է 143 618 մարդ։ Բնակչության հիմնական մասը կազմում են հույները։
Տարածքը՝ 1 701 կմ²։


== Ծանոթագրություններ ==
Արամ Տեր-Սահակյան

Արամ Վարդգեսի Տեր-Սահակյան (օգոստոսի 2, 1957(1957-08-02)), ՀՀ ռազմական գործիչ, ՀՀ ՊՆ ռազմական ոստիկանության վարչության պետ (2010-2011 թթ.), գնդապետ։


== Կենսագրություն ==
Եղել է ԼՂՀ ՊՆ ռազմական ոստիկանության վարչության պետ, ապա ՀՀ ՊՆ ռազմական ոստիկանության վարչության պետի օպերատիվ գծով տեղակալ։
2010 թ. դեկտեմբերի 16-ին ՀՀ Նախագահի հրամանագրով նշանակվել է ՀՀ պաշտպանության նախարարության ռազմական ոստիկանության պետ՝ հինգ տարի ժամկետով։
2011 թ. դեկտեմբերի 17-ին ՀՀ Նախագահի հրամանագրով ազատվել է Հայաստանի Հանրապետության պաշտպանության նախարարության ռազմական ոստիկանության պետի պաշտոնից՝ իր դիմումի համաձայն։Ամուսնացած է, ունի 3 դուստր։


== Ծանոթագրություններ ==
Կառլոս Բիանկի

Կառլոս Արսեսիո Բիանկի (իսպ.՝ Carlos Arcecio Bianchi, ապրիլի 26, 1949(1949-04-26), Բուենոս Այրես, Արգենտինա), Արգենտինացի նախկին ֆուտբոլիստ, 2012 թվականի դեկտեմբերի 17-ին նշանակվել է արգենտինական Բոկա Խունիորսի գլխավոր մարզիչ։ Իր ֆուտբոլային կարիերայի ընթացքում հանդես է եկել բացառապես ֆրանսիական և արգենտինական ակումբներում։ Մարզչական կարիերայի ընթացքում մարզել է այնպիսի ակումբներ, ինչպիսիք են՝ Ռոման և Ատլետիկո Մադրիդը, սակայն նշանակալի հաջողությունների հասել է Բոկա Խունիորսի հետ, արգենտինացի մասնագետի գլխավորությամբ Բոկա Խունիորսը 4 անգամ նվաճել է Լիբերտադորեսի և 3 անգամ Միջմայրցամաքային գավաթները։


== Արտաքին հղումներ ==
Արգենտինայի փոխարքան. Մաս 1
Արգենտինայի փոխարքան. Մաս 2
Վիճակագրությունը footballplayers-ում Archived 2016-03-04 at the Wayback Machine.
Պրոֆիլը fannet(չաշխատող հղում)
Կառլոս Բիանկիի կենսագրությունը footballbiograph.ru
«Ոսկե խաղակոշիկի» դափնեկիրները fannet-ում Archived 2012-01-01 at the Wayback Machine.
Պրոֆիլը Futbol Factory-ում
Ֆուտբոլիստների ցանկ, ովքեր խփել են 100-ից ավելի գնդակ Ֆրանսիայի առաջնությունում
IFFHS-ի տվյալներով ֆուտբոլի պատմության մեջ ազգային առաջնությունների լավագույն 315 ռմբարկուների ցանկը


== Ծանոթագրություններ ==
Ավետիս (քրիստոնեություն)

Ավետիս.

Քրիստոսի ծնունդն ավետող ու գովերգող հոգևոր տաղերի տեսակ։ Գրական խոսքի յուրաքանչյուր տողի սկզբում կամ վերջում և կամ մի այլ պարբերականությամբ կրկնվում է «ավետիս» բառը։
Ժողովրդական համանուն երգեր, որոնց խոսքերում նույն դերն է խաղում «ավետիս» բառը։ Հոգևոր Ավետիսներից ավելի շատ ու բազմազան ժողովրդական Ավետիսները հետաքրքրական են նրանով, որ քրիստոնեական պատյանի տակ պահել են հեթանոսական, մասնավորապես՝ հին հայկական ամանորյան երգերի բովանդակությունը։ Դրանց մի մասը կոչվում է նաև ալելու՝ երգի մեջ այդ բառի պարբերական կրկնության պատճառով։


== Գրականություն ==
Կոմիտաս, Հոդվածներ և ուսումնասիրություններ, Ե., 1941, էջ 108–109։
Վավոժ

Վավոժ (ռուս.՝ Вавож), գյուղ Ռուսաստանի Ուդմուրթական հանրապետության Վավոժսկի շրջանի կազմում։
Բնակչությունը 2002 թվականին գրանցված տվյալներով կազմում էր 5631 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պյոտր Սերգիև

Պյոտր Գրիգորևիչ Սերգիև (ռուս.՝ Пётр Григорьевич Сергиев, հուլիսի 10, 1893(1893-07-10), Sretensky, Russia, Kotelnichsky Uyezd, Վյատկայի գավառ, Ռուսական կայսրություն - հուլիսի 12, 1973(1973-07-12), Մոսկվա, ԽՍՀՄ), խորհրդային պարազիտաբան և համաճարակագետ, ԽՍՀՄ ԲԴԱ ակադեմիկոս (1944) և փոխնախագահ (1957—1960)։
1913 թվականին ավարտել է Կազանի համալսարանի բժշկական ֆակուլտետը։ 1927 թվականից աշխատել է Տրոպիկական ինստիտուտում (այժմ Եվգենի Մարցինովսկու անվան բժշկական պարազիտաբանության և տրոպիկական բժշկության ինստիտուտ), 1934—1969 թվականներին՝ այդ ինստիտուտի տնօրեն (1969 թվականից՝ գիտական խորհրդատու)։ 1937 թվականին եղել է ՌՍՖՍՀ առողջապահության ժողկոմ։ Սերգիեվը ղեկավարել է մալարիայի դեմ պայքարի պետական հնգամյա պլանի մշակումը, որի իրականացմամբ ապահովվեց մալարիայի վերացումը որպես զանգվածային հիվանդություն։ Հունգարիայի ԳԱ պատվավոր ակադեմիկոս (1960 ), ԽՍՀՄ պետական մրցանակ (1946, 1965 ), Դառլինգի անվան միջազգային մրցանակ (1965 )։ Պարգևատրվել է Լենինի 3 շքանշանով։
Սինջար

Սինջար (արաբ․՝ سنجار ‎‎), քաղաք Սիրիայի Արաբական Հանրապետության հյուսիս-արևմուտքում՝ Իդլիբի մարզի Մաարրաթ ալ-Նումանի գավառում։ Հանդիսանում է համանուն շրջան վարչական կենտրոնը։ 2004 թվականի տվյալներով՝ շրջանն ուներ 33 721 բնակիչ։


== Աշխարհագրական դիրք ==
Քաղաքը տեղակայված է Իդլիբի մարզի հարավարևելյան մասում։
Սինջարը տեղակայված է գավառի վարչական կենտրոն Իդլիբ 60 կմ հարավ-արևելք և երկրի մայրաքաղաք Դամասկոսից 210 կմ դեպի հյուսիս։


== Տրանսպորտ ==
Քաղաքից 50 կմ հարավ գտնվում է մարզկենտրոն Իդլիբը, Հալեպ — Համա ավտոմայրուղին և երկաթուղին։ Ամենամոտ քաղաքացիական օդանավակայանը՝ գտնվում է Հալեպ քաղաքում (Հալեպի միջազգային օդանավակայան)։


== Բնակչություն ==
Սինջար քաղաքը շրջակա 57 գյուղերի և ավանների հետ կազմում է Սինջարի շրջանը՝ 33 721 բնակչությամբ


== Ծանոթագրություններ ==
Սայմոնսթաուն

Սայմոնսթաուն (անգլ.՝ Simon’s Town) կամ Սիմոնստադ (աֆրիկաանս՝ Simonstad), քաղաք և ՀԱՀ ռազմա-ծովային ուժերի հիմնական բազա։ Բնակչությունը կազմում է  2816 մարդ (2001 թ.):


== Աշխարհագրություն ==
Գտնվում է Քեյփթաունի մերձակայքում, Կապի թերակղզու արևելյան կողմում, Ֆոլս-Բեյ ծովախորշում։ Կրում է Սիմոն վան դեր Ստելի անունը, ով կանգնած է Կապի գաղութի ակունքներում։ Բարեհուսո հրվանդանին ամենամոտ գտնվող բնակավայրն է։   


== Պատմություն ==
Սայմոնսթաունի ամենահին շենքը «մարտելլո» տիպի աշտարակն է, որը կառուցվել է 1796 թվականին, որպես անգլիացիների պլացդարմ, որոնք այդ ժամանակ սկսել էին Հարավային Աֆրիկայից դուրս մղել հոլանդացիներին։  19-րդ դարի  ընթացքում Աֆրիկայի հարավում Սայմոնսթաունը ծառայել է որպես թագավորական նավատորմի փոխաբեռնման բազա։  Սայմոնսթաունում գործում է հարավաֆրիկյան նավատորմի պատմության թանգարան։  


== Տնտեսություն ==
1832 թվականին Սայմոնսթաունը դարձել է ազատ տնտեսական գոտի։


== Տեսարժան վայրեր ==


=== Բոլդերս լողափ ===
Բոլդերս լողափը (Խոշոր քարերի լողափ) գտնվում է Սայմոնսթաունից մի քանի կիլոմետր հարավ՝ Միլերս փոյնթի ուղղությամբ։ Այստեղ լողափը և ծոցիկները գտնվում են Քեյթի խոշոր գրանիտների միջև։ 1985 թվականից ի վեր Բոլդերս լողափը աֆրիկյան պինգվինների գաղութ է եղել։ Մինչև այդ այստեղ ապրող թռչունների մասին գրառում չկա։ Հարավաֆրիկյան մայրցամաքում կան երեք տիպի պինգվիններ, մյուսները մոտ են Էրմանուսին և Բեթի բեյին։


== Պատկերասրահ ==

		
		
		
		
		
		
		
		


== Ծանոթագրություններ ==
Ամանդա Լուիզ Հոլդեն

Ամանդա Լուիզ Հոլդեն (անգլ.՝ Amanda Louise Holden, փետրվարի 16, 1971(1971-02-16), Bishop's Waltham, Սիթի օֆ Վինչեստեր, Հեմփշիր, Հեմփշիր, Միացյալ Թագավորություն), բրիտանացի դերասանուհի և հեռուստահաղորդավարուհի։


== Անձնական կյանք ==
1995-2003 թվականներին Ամանդան ամուսնացած է եղել դերասան Լես Դենիսի հետ։
2008 թվականի դեկտեմբերի 10-ից Ամանդան ամուսնացած է երաժշտական պրոդյուսեր Քրիստ Հյուզի հետ։ Նրանք ունեն երկու դուստր՝ Ալեքսա Լուիզ Ֆլորենս Հյուզը (ծնված 20.01.2006 թվականին)  և Հոլլի Ռոուզ Հյուզը (ծնված 23.01.2012 թվականին)։ 2010 թվականի մայիսին լինելով հղիության 4-րդ ամսում` Հոլդենը վիժում է։ 2011 թվականի փետրվարի 1-ին Հոլդենը վաղաժամ է ծննդաբերել` ժամանակից 2 ամիս շուտ, և նրա որդին՝ Թեո Հյուզը, ծնվել է մահացած։ 2012 թվականի հունվարին` իրենց երկրորդ աղջկա ծննդից հետո, Հոլին, Հոլդենը և նրանց նորածին դուստրը ծանր վիճակում էին։ Ծննդաբերության ժամանակ Հոլդենի մոտ մեծ արյունահոսություն սկսվեց (կորցրել է մոտ 1,5 լիտր արյուն), իսկ ծննդաբերությունից հետո արձանագրվել է 40 վայրկյան սրտի կանգ։


== Մրցանակներ ==
2006 - «Golden Nymph» մրցանակի առաջադրում Մոնտե Կառլոյի հեռուստափառատոնին որպես «Դրամատիկ սերիալի լավագույն դերասանուհի» անվանակարգում։
2007 - «TV Quick Award» մրցանակի առաջադրում «Լավագույն դերասանուհի» անվանակարգում։


== Ընտրյալ ֆիլմագրություն ==


== Ծանոթագրություններ ==


== Արտաքին հղումներ ==
Official Website
Վեռոնե

Վեռոնե (իտալերեն՝ Verrone), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 1133 մարդ (2008)։ Բնակչության խտությունը՝ 142 մարդ/կմ²։ Տարածքը կազմում է 8 կմ²։ Փոստային ինդեքս՝ 13871։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 015 582103
Էլեկտրոնային փոստ. info@comune.verrone.bi.it
Պաշտոնական կայք. http://www.comune.verrone.bi.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կվերնեթի

Կվերնեթի (վրաց.՝ კვერნეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Գորիից հեռու է 3 կմ։


== Ծանոթագրություններ ==
Նովիե Կակսի (գյուղ, Մոժգինսկի շրջան)

Նովիե Կակսի (ռուս.՝ Новые Какси), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1213) Ալժիր

(1213) Ալժիր (անգլ.՝ Algeria), աստերոիդ աստերոիդների հիմնական գոտում։ Հայտնաբերվել է 1931 թվականի դեկտեմբերի 5-ին Գայ Ռեյսի կողմից Ալժիրում։
Միջին հեռավորությունը Արեգակից կազմում է 3,138176 ա. մ., առավելագույնը մոտենում է 2,7359 ա. մ. հեռավորության վրա և հեռանում 3,5404 ա. մ.։ Արեգակի շուրջ մեկ ամբողջական պտույտ է կատարում 2030,55 երկրային օրվա ընթացքում, իր ուղեծրով շարժվելով միջինում 0,177292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1213) Ալժիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դուրրասի գավառ

Դուրրաս (ալբ․՝ Qarku i Durrësit), Ալբանիայի գավառներից մեկն է, որը գտնվում է երկրի արևմտյան մասում։
Բնակչությունը 247 345 մարդ է (2001 թ-ի տվյալներով), իսկ տարածքը՝ 827 կմ².
Սահմանակից է՝

Լեժային հյուսիսում,
Դիբարին արևելքում
Տիրանային հարավումներառում է երեք շրջաններ՝

Դուրրաս
Կրույա


== Աղբյուր ==
Counties of Albania (անգլ.)
Արտյուշա Օհանջանյան

Արտյուշա Օհանջանյան (դեկտեմբերի 24, 1917(1917-12-24), Կարս, Կարսի մարզ - հուլիսի 8, 1942(1942-07-08)), հայ օդաչու։


== Կենսագրություն ==
1918 թվականի սկզբին Արտյուշայի հայրը ընտանիքի հետ ստիպված թողնում է հարազատ Կարսը և հասնում է Թիֆլիս։ 1924 թվականին ընտանիքը հաստատվում է Լենինականում։ Նույն թվին մահանում է հայրը։ Մայրը Արտյուշային և 1913 թվականին ծնված դստերը՝ Շուրային, 1922 թվականին ծնված երկրորդ տղային՝ Գևորգին, հանձնում է որբանոց։ Որբանոցում մայրը հավաքարարուհի է աշխատում։ 1930 թվականին որբանոցի ցրումից հետո ընտանիքը տեղափոխվում է Երևան։ 1936 թվականին Արտյուշան ընդունվում է ԵՊՀ քիմիական ֆակուլտետ, միաժամանակ պարապելով աերոակումբում, որտեղ նրան հրապուրում էր պարաշյուտային սպորտը։ Երկրորդ կուրսից ինքնակամ մեկնում է Վորոշիլովգրադի օդաչուական դպրոցը։
1942 թվականի հուլիսի 8-ին շտուրմական գնդից Վորոնեժ քաղաքի մոտ հարձակվում է հակառակորդի տանկային շարասյան վրա և զոհվում է։
Ետմահու պարգևատրվում է Կարմիր դրոշի շքանշանով։


== Գրականություն ==
Հայազգի գաստելլոն-Արտյուշա Օհանջանյան։ «Գարուն», 1967, № 1, էջ 22։
Հայկ Հայրապետյան, Առաջին տեղեկությունը հերոսի մասին։ «Գարուն», 1967, № 3, էջ 13-14։
Վարդգես Պետրոսյան, Երկնքում են մեռնում արծիվները։ «Գարուն», 1967, № 7, էջ 2-15։


== Ծանոթագրություններ ==
(8444) Պոպովիչ

(8444) Պոպովիչ (անգլ.՝ Popovich), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,26723 ա. մ., առավելագույնը մոտենում է 1,6578 ա. մ. հեռավորության վրա և հեռանում 2,8766 ա. մ.։ Արեգակի շուրջ մեկ ամբողջական պտույտ է կատարում 1246,93 երկրային օրվա ընթացքում, իր ուղեծրով շարժվելով միջինում 0,288709 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8444) Պոպովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բունիաթ Ալը

Բունիաթ Ալը, լեռ Հայաստանի Վայոց ձորի մարզում, Արենի գյուղից մոտ 15 կմ հյուսիս-արևմուտքում։


== Ծանոթագրություններ ==
Չափման միավորներ

Չափման միավորներ (ֆիզիկական չափման միավորներ, մեծությունների միավորներ), ֆիզիկայում և տեխնիկայում օգտագործվում են չափումների արդյունքների մասին ստանդարտացված պատկերացում կազմելու համար։ Ֆիզիկական մեծության թվային արժեքը ցույց է տրվում չափված մեծության հարաբերությամբ ինչ-որ ստանդարտ արժեքի վրա։
Տարբերակում են հիմնական չափման միավորներ, որոնք որոշվում են էտալոնների միջոցով, և ածանցյալ չափման միավորներ, որոնք որոշվում են հիմնականների միջոցով։ Մեծությունների ընտրությունը և քանակը կարող է լինել կամայական և սահմանվում է միայն ավանդույթներով և համաձայնագրերով։ Գոյություն ունեն շատ տարբեր չափման միավորների համակարգեր, որոնք տարբերվում են հիմնական չափման միավորների ընտրությամբ։
Որպես կանոն պետությունը օրենսդրորեն սահմանում է չափման միավորների համակարգը։ Չափագիտություն գիտական ուղղությունը անընդհատ աշխատում է չափման միավորների, հիմնական միավորների և նրանց էտալոնների լավացման վրա։


== Չափման միավորների համակարգեր ==


=== Մետրիկ չափման համակարգեր ===
Միավորների միջազգային համակարգ
ՍԳՎ համակարգ
ՄԿՎ համակարգ
ՄԿԳՈՒՎ համակարգ


=== Բնական չափման միավորների համակարգ ===
Բնական միավորներ
Պլանկի միավորներ


=== Ավանդական չափման համակարգեր ===
Անգլիական չափման համակարգ
Ռուսական չափման համակարգ
Ֆրանսիական չափման համակարգ
Չինական չափման համակարգ
Ճապոնական չափման համակարգ
Հնացած չափման միավորների համակարգեր (հին-հռոմեական, հին-հունական, հին-եգիպտական, հին-բաբելոնյան, հին-հրեական)


== Չափման միավորները խմբավորված ըստ ֆիզիկական մեծությունների ==
Զանգվածի չափման միավորներ (զանգված)
Ջերմաստիճանի չափման միավորներ (ջերմաստիճան)
Հեռավորության չափման միավորներ (հեռավորություն)
Մակերեսի չափման միավորներ (մակերես)
Ծավալի չափման միավորներ (ծավալ)
Տեղեկատվության չափման միավորներ (տեղեկատվություն)
Ժամանակի չափման միավորներ (ժամանակ)
Ճնշման չափման միավորներ (ճնշում)
Ջերմության հոսանքի չափման միավորներ (ջերմության հոսանք)


== Ծանոթագրություններ ==


== Տես նաև ==
Ածանցյալ մեծությունների ստացման համար նախածանցներ ՍԻ համակարգում
Պատմական չափագիտություն
Նեժինո

Նեժինո (ռուս.՝ Нежино), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը վերջին գրանցված տվյալներով կազմում էր 511 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դևեբոյնու (լեռ, Պոնտոս)

Անվան այլ կիրառումների համար տե՛ս՝ Դևեբոյնու (այլ կիրառումներ)Դևեբոյնու, լեռնագագաթ Պոնտական լեռնանահամակարգում, Տրապիզոն—Գյումուշխանե ճանապարհի ձախ կողմում, Գյումուշխանե քաղաքից մոտ 28 կմ հարավ–արևելք։ Լանջերն անտառապատ են։ Նշանակված է Կովկասի 5-վերստանոց քարտեզում։


== Ծանոթագրություններ ==
Նիկոսիա

Նիկոսիան (հուն․՝ Λευκωσία, թուրքերեն՝ Lefkoşa), Կիպրոս կղզի-պետության մայրաքաղաքը և ամենամեծ քաղաքն է, նաև երկրի բիզնես կենտրոնը։ Այն գտնվում է Մեսաորիա դաշտի կենտրոնին մոտ, Կիպրոսի ամենաերկար գետի՝ Պեդիեոսի ափին։
Նիկոսիան մայրաքաղաքն է և Կիպրսի Հանրապետության կառավարության նստավայրը։ Այն նաև Եվրոպական Միության անդամ երկրների մայրաքաղաքներից ամենահարավարևելյանն է։ Լինելով ավելի քան 4500 տարի բնակեցված բնակավայր 10-րդ դարում դարձել է կղզու մայրաքաղաքը։ Մայրաքաղաքը բաժանված է երկու մասի՝ հարավային հույն-կիպրականի և հյուսիսային թուրք-կիպրական մասերի 1963 թվականից սկսած, ներհամայնքային բռնությունների պատճառով։ Այսօր քաղաքի թուրք կիպրական մասը դե-յուրե անկախ ՀԿԹՀ-յան մայրաքաղաքն է, և միջազգային հանրության կողմից համարվում է օկուպացված տարածք։
Տարիների ընթացքում Նիկոսիան դարձել է թե՛ երկրի ֆինանսական մայրաքաղաք, թե՛ բիզնես-կենտրոն։ 2012 թվականին Նիկոսիան դարձել է աշխարհի 5-րդ ամենահարուստ քաղաքը հարաբերական գնողունակությամբ։


== Քույր քաղաքներ ==
Նիկոսիայի քույր քաղաքներն են՝

 Աթենք, Հունաստան (1974-ից)
 Բուխարեստ, Ռումինիա (1988-ից)
 Դոհա, Կատար
 Օդեսա, Ուկրաինա (1996-ից)
 Շիրազ, Իրան (2007-ից)
 Շանհայ, Չինաստան (1999-ից)
 Շվերին, Գերմանիա (1998-ից)
 Դամասկոս, Սիրիա (2001-ից)
 Հելսինկի, Ֆինլանդիա (2003-ից)
 Մոսկվա, Ռուսաստան (2004-ից)
 Նեապոլ, Իտալիա (2004-ից)
 Վալետա, Մալթա (2007-ից)
 Զագրեբ, Խորվաթիա (2007-ից)


== Հայերը Նիկոսիայում ==
Դեռևս 4-5-րդ դարերում Նիկոսիայում եղել են հայ պաշտոնյաներ, զինվորականներ, առևտրականներ։ Այժմ Նիկոսիայում ապրում են 1000-ից ավել հայեր։ Գործում է Սուրբ Աստվածածին հայկական եկեղեցին, հայկական կիրակնօրյա դպրոցներ։


== Պատկերասրահ ==

		
		
		


== Ժողովրդագրություն ==


== Ծանոթագրություններ ==


== Արտաքին հղումներ ==
անգլերեն և հունարեն լեզվով կայք Նիկոսիա (Λευκωσια) համայնքի մասին:
«Նիկոսիան սև և սպիտակ» Լուսանկարային նախագիծ հին Նիկոսիայի կառույցների մասին:
Իսլամի առկայությունը կղզում:
Արձագանքներ բաժանման մասին Archived 2012-02-24 at the Wayback Machine. վավերագրական ֆիլմ Նիկոսիայի բաժանման և կանաչ գծի մասին։
Բեզմինդաղ

Բեզմինդաղ, լեռնագագաթ Արցախում, Ղարաբաղի լեռնաշղթայում, Շուշիից մոտ 31 կմ հարավ֊արևմուտք։ Բարձրությունը մոտ 1216 մ։ Լանջերն անտառապատ են։


== Ծանոթագրություններ ==
Ամերիկայի թանգարան

Մադրիդի Ամերիկայի թանգարանը (իսպ. Museo de América), Հարավային և Հյուսիսային Ամերիկաների պատմության մասին պատմող խոշորագույն թանգարաններից մեկն է։ Համարվում է ազգային և ներառում է իր մեջ գեղարվեստական, հնէաբանական և էթնոլոգիական պարունակությամբ հավաքածուներ մինչկոլումբոսական ժամանակներից մինչև Ամերիկայի նվաճումը։


== Պատմություն ==
Հիմնադրվել է 1941 թվականի ապրիլի 19-ին, իսկ 1962 թվականին բոլոր բյուջեները տեղափոխվել են ներկայիս շինությունը կառուցած ճարտարապետներ Լուիս Մոյա Բլանկոի և Լուիս Մարտինես Ֆեդուչիի կողմից։ Թանգարանի ճարտարապետական ոճը պատմաբանական է։


== Հավաքածուն ==
Մշտական ցուցահանդեսը բաժանված է հինգ հիմնական թեմատիկ բաժինների։

Գիտելիքներ Ամերիկայի մասին
Ամերիկայի իրականությունը
Հասարակությունը
Կրոնը
Հաղորդակցությունը


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Sitio web oficial.
Obras del Museo de América en el catálogo colectivo de la Red Digital de Colecciones de Museos de España (Cer.es).
Guía Abreviada.(չաշխատող հղում)
Tesoros Virreinales en España. Archived 2015-01-21 at the Wayback Machine. Incluye una guía de la colección colonial del museo.
El Museo en Google Art Project.
El Museo de América (I), Una ventana desde Madrid.
El Museo de América (y II), Una ventana desde Madrid.
Reportaje en el programa Madrid Museum de Telemadrid.
Պիեռֆիթ ան Օժ

Պիեռֆիթ ան Օժ (ֆր.՝ Pierrefitte-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 27.19 մարդ/կմ²։ Բնակավայրը զբաղեցնում է 5.48 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան)  բնակիչ, որոնցից ակտիվ էին 60-ը, իսկ ոչ ակտիվները` 33։ Ակտիվության ցուցանիշը կազմում է 64,5 %։ 60 աշխատունակ մարդկանցից աշխատել է 57 անձ (37 տղամարդ և 20 կին)։ Գործազուրկ են եղել 3 անձ (0 տղամարդ և 3 կին)։ 33 անաշխատունակներից 6-ը եղել են աշակերտներ կամ ուսանողներ, 14-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրիտիկական վիճակ

Կրիտիկական վիճակ

Երկֆազ համակարգերի հավասարակշռության սահմանային վիճակ, երբ երկու ֆազերի հատկությունները նույնանում են։
Նյութի վիճակը երկրորդ կարգի ֆազային անցումների կետերում։ Մաքուր նյութերում Կրիտիկական վիճակ դիտվում է հեղուկ-գազ հավասարակշռության դեպքում, իսկ լուծույթներում՝ գազ-գազ, հեղուկ-հեղուկ, հեղուկ-գազ։ Վիճակի դիագրամներում Կրիտիկական վիճակին համապատասխանում են ֆազերի հավասարակշռության կորերի սահմանային կետեր՝ այսպես կոչված կրիտիկական կետեր։ Կրիտիկական վիճակին համապատասխանող պարամետրերի արժեքները կոչվում են կրիտիկական՝ կրիտիկական ճնշում, կրիտիկական ջերմաստիճան, կրիտիկական ծավալ, կրիտիկական բաղադրություն և այլն։ Երկբաղադրիչ համակարգերում Կրիտիկական վիճակին բնորոշ երևույթներ դիտվում են ոչ միայն հեղուկ-գազ հավասարակշռության կրիտիկական կետում, այլև այսպես կոչված լուծելիության կրիտիկական կետերում, ուր բաղադրիչների փոխադարձ լուծելիությունն անսահմանափակ է դառնում։ Կրիտիկական վիճակին մոտենալիս նյութի ֆիզիկական հատկությունները կտրուկ փոփոխվում են։ Կրիտիկական վիճակում նյութերի հատկությունների և վարքի իմացությունը անհրաժեշտ է գիտության և տեխնիկայի շատ բնագավառներում։